CELEX: 32014R1029
Language: hu
Date: 2014-09-26 00:00:00
Title: A Bizottság 1029/2014/EU végrehajtási rendelete ( 2014. szeptember 26. ) a légiforgalmi adatok és légiforgalmi tájékoztatások minőségével kapcsolatos követelményeknek az egységes európai égbolt keretében történő meghatározásáról szóló 73/2010/EU rendelet módosításáról  EGT-vonatkozású szöveg

30.9.2014   
            
            
               HU
            
            
               Az Európai Unió Hivatalos Lapja
            
            
               L 284/9
            
         A BIZOTTSÁG 1029/2014/EU VÉGREHAJTÁSI RENDELETE
   (2014. szeptember 26.)
   a légiforgalmi adatok és légiforgalmi tájékoztatások minőségével kapcsolatos követelményeknek az egységes európai égbolt keretében történő meghatározásáról szóló 73/2010/EU rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Légiforgalmi Szolgáltatási Hálózat átjárhatóságáról szóló, 2004. március 10-i 552/2004/EK európai parlamenti és tanácsi rendeletre (átjárhatósági rendelet) (1) és különösen annak 3. cikke (5) bekezdésére,
   mivel:
   
               (1)
            
            
               A 73/2010/EU bizottsági rendelet (2) 3. cikkének 13. pontja, 7. cikkének (5) bekezdése és 10. cikkének (1) bekezdése hivatkozásokat tartalmaz a 2096/2005/EK bizottsági rendeletre (3), melyet a Bizottság 1035/2011/EU végrehajtási rendelete (4) hatályon kívül helyezett. Ezért a 73/2010/EU bizottsági rendeletben aktualizálni kell a 2096/2005/EK rendeletre való hivatkozásokat oly módon, hogy azok az 1035/2011/EU bizottsági végrehajtási rendeletre való hivatkozások legyenek.
            
         
               (2)
            
            
               A 73/2010/EU rendelet III. cikke hivatkozásokat tartalmaz a Nemzetközi Szabványügyi Szervezet (ISO) szabványaira. Azonban a 73/2010/EU rendelet elfogadása óta e szabványok egy részét az ISO már felülvizsgálta és átszámozta. Ezért a 73/2010/EU rendeletben aktualizálni kell az érintett ISO szabványokra való hivatkozásokat oly módon, hogy azok összhangban legyenek a szóban forgó szabványok érvényben lévő számozásával és kiadásával.
            
         
               (3)
            
            
               A 73/2010/EU bizottsági rendelet I., III. és XI. melléklete hivatkozásokat tartalmaz olyan fogalmakra és előírásokra, amelyek a nemzetközi polgári repülésről szóló egyezmény (Chicagói Egyezmény) 15. mellékletében, nevezetesen a 34. módosítást is magában foglaló, 2004. júliusi tizenkettedik kiadásban szerepelnek. Azonban a 73/2010/EU rendelet elfogadása óta a Chicagói Egyezmény 15. mellékletében szereplő fogalmak és előírások egy részét, valamint a melléklet felépítését a Nemzetközi Polgári Repülési Szervezet (ICAO) már módosította, legutóbb a 37. módosítást is magában foglaló, 2013. júliusi tizennegyedik kiadásban. Ezért a 73/2010/EU rendeletben aktualizálni kell a Chicagói Egyezményre való hivatkozásokat annak érdekében, hogy azok megfeleljenek a tagállamok nemzetközi jogi kötelezettségeinek és összhangban legyenek az ICAO nemzetközi szabályozási keretével.
            
         
               (4)
            
            
               A 73/2010/EU rendeletet ennek megfelelően módosítani szükséges.
            
         
               (5)
            
            
               Az e rendeletben előírt intézkedések összhangban vannak az egységes égbolttal foglalkozó, az 549/2004/EK európai parlamenti és tanácsi rendelet (5) 5. cikke által létrehozott bizottság véleményével,
            
         ELFOGADTA EZT A RENDELETET:
   1. cikk
   A 73/2010/EU rendelet a következőképpen módosul:
   
               1.
            
            
               A 3. cikk a következőképpen módosul:
               
                           a)
                        
                        
                           a 7. pont helyébe a következő szöveg lép:
                           „7.   »integrált légiforgalmi tájékoztató csomag« (a továbbiakban: IAIP): az alábbi elemeket tartalmazó papíralapú vagy elektronikus csomag:
                           
                                       a)
                                    
                                    
                                       légiforgalmi tájékoztató kiadványok (a továbbiakban: AIP), beleértve a módosításokat;
                                    
                                 
                                       b)
                                    
                                    
                                       az AIP-k kiegészítései;
                                    
                                 
                                       c)
                                    
                                    
                                       a 17. pontban meghatározott NOTAM és a repülés előtti információs bulletinek;
                                    
                                 
                                       d)
                                    
                                    
                                       légiforgalmi tájékoztató körlevelek; valamint
                                    
                                 
                                       e)
                                    
                                    
                                       az érvényben lévő NOTAM-ok ellenőrző jegyzékei és összesítői;”
                                    
                                 
                     
                           b)
                        
                        
                           a 8. pont helyébe a következő szöveg lép:
                           „8.   »akadályadat«: a légi járművek földi mozgására szolgáló területen található, vagy a légi járművek repülés közbeni védelmére szolgáló felület fölé nyúló, vagy az említett meghatározott területen kívül található, de a légi közlekedést veszélyeztető tárgynak minősített, (időszakosan vagy állandóan) rögzített helyzetű vagy mozgatható tárggyal vagy ilyen tárgy részeivel kapcsolatos adat;”
                        
                     
                           c)
                        
                        
                           a 10. pont helyébe a következő szöveg lép:
                           „10.   »repülőtér térképészeti adatai«: a repülőtér térképészeti információinak összerendezése céljából gyűjtött adatok;”
                        
                     
                           d)
                        
                        
                           a 13. pont helyébe a következő szöveg lép:
                           „13.   »légiforgalmi tájékoztató szolgálat«: a légiforgalmi tájékoztató szolgáltatás nyújtásáért felelős, az 1035/2011/EU bizottsági végrehajtási rendelet követelményeinek megfelelően tanúsított szervezet;”
                        
                     
                           e)
                        
                        
                           a 24. pont helyébe a következő szöveg lép:
                           „24.   »kritikus adat«: a nemzetközi polgári repülésről szóló chicagói egyezmény (a továbbiakban: Chicagói Egyezmény) 15. melléklete 1. fejezetének 1.1. szakaszában meghatározott integritási besorolás c) pontja szerint besorolt adat;”
                        
                     
                           f)
                        
                        
                           a 25. pont helyébe a következő szöveg lép:
                           „25.   »alapvető adat«: a nemzetközi polgári repülésről szóló chicagói egyezmény (a továbbiakban: Chicagói Egyezmény) 15. melléklete 1. fejezetének 1.1. szakaszában meghatározott integritási besorolás b) pontja szerint besorolt adat.”
                        
                     
         
               2.
            
            
               A 7. cikkben az (5) bekezdés helyébe a következő szöveg lép:
               „(5)   az 1035/2011/EU végrehajtási rendelet sérelme nélkül, a 2. cikk (2) bekezdésében említett felek gondoskodnak arról, hogy a légiforgalmi adatok vagy légiforgalmi tájékoztatás nyújtásáért felelős személyzet a tőle elvárt munka elvégzéséhez megfelelő képzettséggel, hozzáértéssel és engedélyekkel rendelkezzen.”
            
         
               3.
            
            
               A 10. cikk (1) bekezdésének helyébe a következő szöveg lép:
               „(1)   Az 1035/2011/EU végrehajtási rendelet sérelme nélkül, a 2. cikk (2) bekezdésében említett felek a légiforgalmi adatok és légiforgalmi tájékoztatások nyújtására irányuló tevékenységükre vonatkozóan a VII. melléklet A. részében meghatározott követelményeknek megfelelően minőségirányítási rendszert alkalmaznak és tartanak fenn.”
            
         
               4.
            
            
               Az I. melléklet e rendelet I. mellékletének megfelelően módosul.
            
         
               5.
            
            
               A III. melléklet helyébe e rendelet II. mellékletének szövege lép.
            
         
               6.
            
            
               A XI. melléklet helyébe e rendelet III. mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. szeptember 26-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 96., 2004.3.31., 26. o.
   
   
      (2)  A Bizottság 2010. január 26-i 73/2010/EU rendelete a légiforgalmi adatok és légiforgalmi tájékoztatások minőségével kapcsolatos követelményeknek az egységes európai égbolt keretében történő meghatározásáról(HL L 23 ., 2010.1.27., 6. o.).
   
      (3)  A Bizottság 2005. december 20-i 2096/2005/EK rendelete a léginavigációs szolgálatok ellátására vonatkozó közös követelmények megállapításáról (HL L 335., 2005.12.21., 13. o.).
   
      (4)  A Bizottság 2011. október 17-i 1035/2011/EU végrehajtási rendelete a léginavigációs szolgálatok ellátására vonatkozó közös követelmények megállapításáról, valamint a 482/2008/EK és a 691/2010/EU rendelet módosításáról (HL L 271., 2011.10.18., 23. o.).
   
      (5)  Az Európai Parlament és a Tanács 2004. március 10-i 549/2004/EK rendelete az egységes európai égbolt létrehozására vonatkozó keret megállapításáról (keretrendelet) (HL L 96., 2004.3.31., 1. o.).
   
      I. MELLÉKLET
      Az I. melléklet B. részének a) pontja helyébe a következő szöveg lép:
      
         
                     „a)
                  
                  
                     a III. melléklet 9., 9a. és 12. pontjában említett ICAO-szabványoknak megfelelően digitális formában kell rendelkezésre bocsátani;”
                  
               
   
   
      II. MELLÉKLET
      
         
            „III. MELLÉKLET
            A RENDELKEZŐ RÉSZBEN ÉS A MELLÉKLETEKBEN HIVATKOZOTT RENDELKEZÉSEK
            
                        1.
                     
                     
                        Chicagói Egyezmény, 15. melléklet – Légiforgalmi tájékoztató szolgálatok, 3. fejezet, 3.7. szakasz »Minőségbiztosítási rendszer« (Tizennegyedik kiadás – 2013. július, a 37. módosítással).
                     
                  
                        2.
                     
                     
                        Chicagói Egyezmény, 15. melléklet – Légiforgalmi tájékoztató szolgálatok, 3. fejezet, 1.2.1. szakasz »Vízszintes referenciarendszer« (Tizennegyedik kiadás – 2013. július, a 37. módosítással).
                     
                  
                        3.
                     
                     
                        Chicagói Egyezmény, 15. melléklet – Légiforgalmi tájékoztató szolgálatok, 3. fejezet, 1.2.2. szakasz »Függőleges referenciarendszer« (Tizennegyedik kiadás – 2013. július, a 37. módosítással).
                     
                  
                        4.
                     
                     
                        Chicagói Egyezmény, 15. melléklet – Légiforgalmi tájékoztató szolgálatok, 4. fejezet »Légiforgalmi tájékoztató kiadványok (AIP)« (Tizennegyedik kiadás – 2013. július, a 37. módosítással).
                     
                  
                        5.
                     
                     
                        Chicagói Egyezmény, 15. melléklet – Légiforgalmi tájékoztató szolgálatok, 4. fejezet, 4.3. szakasz »Az AIP módosításaira érvényes előírások« (Tizennegyedik kiadás – 2013. július, a 37. módosítással).
                     
                  
                        6.
                     
                     
                        Chicagói Egyezmény, 15. melléklet – Légiforgalmi tájékoztató szolgálatok, 4. fejezet, 4.4. szakasz »Az AIP-kiegészítésekre érvényes előírások« (Tizennegyedik kiadás – 2013. július, a 37. módosítással).
                     
                  
                        7.
                     
                     
                        Chicagói Egyezmény, 15. melléklet – Légiforgalmi tájékoztató szolgálatok, 5. fejezet »NOTAM« (Tizennegyedik kiadás – 2013. július, a 37. módosítással).
                     
                  
                        8.
                     
                     
                        Chicagói Egyezmény, 15. melléklet – Légiforgalmi tájékoztató szolgálatok, 6. fejezet, 6.2. szakasz »Tájékoztatások biztosítása papírmásolat formájában« (Tizennegyedik kiadás – 2013. július, a 37. módosítással).
                     
                  
                        9.
                     
                     
                        Chicagói Egyezmény, 15. melléklet – Légiforgalmi tájékoztató szolgálatok, 10. fejezet, 10.1. szakasz »Coverage areas and requirements for data provision« (Tizennegyedik kiadás – 2013. július, a 37. módosítással).
                     
                  
                        9a.
                     
                     
                        Chicagói Egyezmény, 15. melléklet – Légiforgalmi tájékoztató szolgálatok, 10. fejezet, 10.2. szakasz »Terrain data set – content, numerical specification and structure« (Tizennegyedik kiadás – 2013. július, a 37. módosítással).
                     
                  
                        10.
                     
                     
                        Chicagói Egyezmény, 15. melléklet – Légiforgalmi tájékoztató szolgálatok, 1. függelék »A légiforgalmi tájékoztató kiadvány (AIP) tartalma« (Tizennegyedik kiadás – 2013. július, a 37. módosítással).
                     
                  
                        11.
                     
                     
                        Chicagói Egyezmény, 15. melléklet – Légiforgalmi tájékoztató szolgálatok, 7. függelék »Aeronautical data publication resolution and integrity classification« (Tizenkettedik kiadás – 2013. július, a 37. módosítással).
                     
                  
                        12.
                     
                     
                        Chicagói Egyezmény, 15. melléklet – Légiforgalmi tájékoztató szolgálatok, 8. függelék »A terep- és akadályadatokkal szemben támasztott követelmények« (Tizennegyedik kiadás – 2013. július, a 37. módosítással).
                     
                  
                        13.
                     
                     
                        Object Management Group Unified Modelling Language (UML) specifikáció, 2.1.1. verzió.
                     
                  
                        14.
                     
                     
                        Nemzetközi Szabványügyi Szervezet, ISO 19107:2003 – Földrajzi információ – Térbeli séma (1. kiadás – 2003.5.8.).
                     
                  
                        15.
                     
                     
                        Nemzetközi Szabványügyi Szervezet, ISO 19115:2003 – Földrajzi információ – Metaadatok (1. kiadás – 2003.5.8. [Helyesbítés: Cor 1:2006, 2006.7.5.]).
                     
                  
                        16.
                     
                     
                        Nemzetközi Szabványügyi Szervezet, ISO 19139:2007 – Földrajzi információ – Metaadatok – XML-sémák alkalmazása (1. kiadás – 2007.4.17.).
                     
                  
                        17.
                     
                     
                        Nemzetközi Szabványügyi Szervezet, ISO 19118:2011 – Földrajzi információ – Kódolás (2. kiadás – 2011.10.10.).
                     
                  
                        18.
                     
                     
                        Nemzetközi Szabványügyi Szervezet, ISO 19136:2007 – Térinformatika – Földrajzi jelölőnyelv (GML) (1. kiadás – 2007.8.23.).
                     
                  
                        19.
                     
                     
                        Nemzetközi Szabványügyi Szervezet, ISO/IEC 19757-3:2006 – Információtechnológia – Dokumentumséma-definíciós nyelvek (DSDL) – 3. rész: Szabályalapú érvényesítés – Schematron (1. kiadás – 2006.5.24.).
                     
                  
                        20.
                     
                     
                        ICAO Doc 9674-AN/946 – Világszintű Geodéziai Rendszer – 1984 kézikönyv (Második kiadás – 2002).
                     
                  
                        21.
                     
                     
                        ICAO Doc 9674-AN/946 – Világszintű Geodéziai Rendszer – 1984 (WGS-4) kézikönyv, 7. fejezet, 7.3.2. szakasz »Ciklikus redundanciavizsgálat (CRC) algoritmus« (Második kiadás – 2002).
                     
                  
                        22.
                     
                     
                        Nemzetközi Szabványügyi Szervezet, ISO/IEC 27002:2005 – Információtechnológia – Védelmi technikák – Az információvédelem irányítására vonatkozó magatartási szabályzat (1. kiadás – 2005.6.15.).
                     
                  
                        23.
                     
                     
                        Nemzetközi Szabványügyi Szervezet, ISO 28000:2007 – Az ellátási láncban alkalmazott védelemirányítási rendszerek specifikációja (1. kiadás – 2007.9.21. felülvizsgálat alatt, helyébe lép a 2. kiadás, tervezett időpont: 2008.1.31. [kivizsgálási szakaszban]).
                     
                  
                        24.
                     
                     
                        Eurocae ED-99A. Felhasználói követelmények a repülőterek térképészeti információihoz (2005. október).
                     
                  
                        25.
                     
                     
                        Nemzetközi Szabványügyi Szervezet, ISO 19110:2005 – Földrajzi információ – A tulajdonságok katalogizálásának szabályai (1. kiadás).”
                     
                  
      
   
   
      III. MELLÉKLET
      
         
            „XI. MELLÉKLET
            A 14. CIKKBEN EMLÍTETT ICAO-ELTÉRÉSEK
            Chicagói Egyezmény, 15. melléklet – Légiforgalmi tájékoztató szolgálatok, 3. fejezet, 3.5.2. szakasz »Ciklikus redundanciavizsgálat« (Tizennegyedik kiadás – 2013. július, a 34. módosítással).”